Դրանց գտնելու հարկ չկա, քանզի դրանք իրենց հայտնի նախատիպի օրինակով միշտ ջրի երեսին են, մակերևույթին, ու դրանց չտեսնելը պարզապես անհնար է, իսկ թե այսքան պարզ հուշումից հետո էլ գտնելու նեղություն եք քաշելու, առաջարկում եմ չափազանց պարզ էլ չէ, պարզունակ եղանակ՝ անհապաղ գնալ բոլոր այն կազմակերպությունների, դրանց այն ղեկավարների հետքերով, ովքեր լրատվամիջոցների աստղեր են դարձել, ամեն կարգի ու հարգի մամլո ասուլիսների «զարդ» են դարձել իրենց անհոդաբաշխ մտքերով ու դատարկ ելույթներով: Անհոդաբաշխ մտքերի ու դատարկ ելույթների տագնապ չունեն դրանք, քանզի նախ բան պիտի իմանան, որ բան ներկայացնեն և երկրորդ՝ իրենց գերխնդիրը երևալն է՝ պարզապես երևալը: